text: 15.000 mænd skal deltage i verdens største undersøgelse
  25 januar 2015 kl. 09.44
  Mænd i Region Syddanmark i alderen 65-74 år skal have deres hjerte undersøgt. Regionen vil lave verdens største undersøgelse.
  Mændene skal have undersøgt deres hjerte-karfunktion for at forhindre, at der kan opstå blodpropper.
  Det er et meget omfangsrigt projekt med målinger på op til 15.000 mænd i Region Syddanmark.
  Det er første gang, at der udføres et så stort studie af den slags i verden.
  Regionen forventer, at undersøgelsen kan være med til at forhindre op mod 1.000 dødsfald i Danmark.
  Der dør årligt 14.000 mennesker i Danmark af hjertekarsygdom, og 420.000 har forringet livskvalitet som følge af problemet.
  Professor Jes Lindholt, Odense Universitetshospital, forklarer her om baggrunden for undersøgelsen (varighed 26 sek.):
  
  